CELEX: 52020DP0162
Language: sk
Date: 2020-06-18 00:00:00
Title: Rozhodnutie Európskeho parlamentu z 18. júna 2020 o zriadení, pôsobnosti, počte členov a dobe trvania osobitného výboru pre umelú inteligenciu v digitálnom veku (2020/2684(RSO))

8.9.2021   
            
            
               SK
            
            
               Úradný vestník Európskej únie
            
            
               C 362/189
            
         
      P9_TA(2020)0162
      Zriadenie osobitného výboru pre umelú inteligenciu v digitálnom veku, jeho pôsobnosť, počet členov a funkčné obdobie
      Rozhodnutie Európskeho parlamentu z 18. júna 2020 o zriadení, pôsobnosti, počte členov a dobe trvania osobitného výboru pre umelú inteligenciu v digitálnom veku (2020/2684(RSO))
      (2021/C 362/42)
      
         Európsky parlament,
      
      
                  —
               
               
                  so zreteľom na návrh Konferencie predsedov,
               
            
                  —
               
               
                  so zreteľom na článok 207 rokovacieho poriadku,
               
            
                  A.
               
               
                  keďže Európska únia má jasné právomoci v oblasti digitálnej agendy a umelej inteligencie podľa článkov 4, 13, 16, 26, 173, 179, 180, 181, 182, 186 a 187 Zmluvy o fungovaní Európskej únie;
               
            
                  B.
               
               
                  keďže výstupom týmto zriadeného osobitného výboru by mal byť holistický prístup, ktorý poskytne spoločnú, dlhodobú pozíciu s dôrazom na kľúčové hodnoty a ciele EÚ týkajúce sa umelej inteligencie v digitálnom veku;
               
            
                  C.
               
               
                  keďže je dôležité zabezpečiť, aby prechod na digitálne technológie bol zameraný na človeka a bol v súlade s Chartou základných práv Európskej únie;
               
            
                  D.
               
               
                  keďže používanie umelej inteligencie predstavuje veľké výzvy v oblasti základných práv, ako sú okrem iného ochrana osobných údajov a právo na súkromie, ako aj dôležitý technologický vývoj a zavádzanie inovačných riešení;
               
            
                  E.
               
               
                  keďže prechod na digitálne technológie bude mať vplyv na každý aspekt hospodárstva a spoločnosti;
               
            
                  F.
               
               
                  keďže digitalizácia zmení náš priemysel a trhy a preto by sa mali upraviť platné právne predpisy;
               
            
                  G.
               
               
                  keďže je dôležité, aby EÚ vystupovala jednotne, aby sa zabránilo rozdrobenosti jednotného trhu vyplývajúcej z rozdielov vo vnútroštátnych právnych predpisoch;
               
            
               
                  1.
               
               
                  rozhodol zriadiť osobitný výbor pre umelú inteligenciu v digitálnom veku s touto prísne vymedzenou pôsobnosťou:
                  
                              a)
                           
                           
                              analyzovať budúci vplyv umelej inteligencie v digitálnom veku na hospodárstvo EÚ, najmä na zručnosti, zamestnanosť, finančné technológie, vzdelávanie, zdravie, dopravu, cestovný ruch, poľnohospodárstvo, životné prostredie, obranu, priemysel, energetiku a elektronickú verejnú správu;
                           
                        
                              b)
                           
                           
                              hlbšie skúmať problematiku zavádzania umelej inteligencie a jej prínos k obchodnej hodnote a hospodárskemu rastu;
                           
                        
                              c)
                           
                           
                              analyzovať prístup tretích krajín a ich príspevok k doplneniu opatrení na úrovni EÚ;
                           
                        
                              d)
                           
                           
                              predložiť príslušným stálym výborom Európskeho parlamentu hodnotenie, ktoré vymedzí spoločné ciele EÚ v strednodobom a dlhodobom horizonte, a uviesť hlavné kroky potrebné na ich dosiahnutie, pričom by sa malo vychádzať z týchto oznámení Komisie uverejnených 19. februára 2020:
                              
                                          —
                                       
                                       
                                          Formovanie digitálnej budúcnosti Európy (COM(2020)0067),
                                       
                                    
                                          —
                                       
                                       
                                          Európska dátová stratégia (COM(2020)0066),
                                       
                                    
                                          —
                                       
                                       
                                          Biela kniha o umelej inteligencii – európsky prístup k excelentnosti a dôvere (COM(2020)0065),
                                       
                                    
                                          —
                                       
                                       
                                          Správa o vplyve umelej inteligencie, internetu vecí a robotiky na bezpečnosť a zodpovednosť (COM(2020)0064),
                                       
                                    vrátane plánu „Európa pripravená na digitálny vek“, ktorý Únii poskytuje strategický plán vymedzujúci spoločné ciele v strednodobom a dlhodobom horizonte a hlavné kroky potrebné na ich dosiahnutie;
                           
                        
            
               
                  2.
               
               
                  zdôrazňuje, že všetky odporúčania osobitného výboru sa predložia príslušným stálym výborom Európskeho parlamentu, ktoré na ne v prípade potreby reagujú;
               
            
               
                  3.
               
               
                  rozhodol, že právomoci, personál a dostupné zdroje stálych výborov Európskeho parlamentu s zodpovedných za záležitosti týkajúce sa prijímania, monitorovania a vykonávania právnych predpisov EÚ týkajúcich sa oblasti pôsobnosti osobitného výboru nebudú dotknuté ani duplikované, a preto zostávajú nezmenené;
               
            
               
                  4.
               
               
                  rozhodol, že vždy, keď bude práca osobitného výboru zahŕňať vypočutie dôkazov dôverného charakteru, výpovedí týkajúcich sa osobných údajov alebo výmenu názorov alebo vypočutí s orgánmi a subjektmi o dôverných informáciách vrátane vedeckých štúdií alebo ich častí, ktorým bol udelený status dôvernosti podľa článku 63 nariadenia Európskeho parlamentu a Rady (ES) č. 1107/2009 (1), zasadnutia sa budú konať za zatvorenými dverami; ďalej rozhodol, že svedkovia a znalci majú právo vystúpiť alebo predložiť výpovede za zatvorenými dverami;
               
            
               
                  5.
               
               
                  rozhodol, že zoznam osôb pozvaných na verejné schôdze, zoznam osôb, ktoré sa na nich zúčastňujú, a zápisnice z týchto schôdzí sa zverejnia;
               
            
               
                  6.
               
               
                  rozhodol, že dôverné dokumenty, ktoré osobitný výbor dostal, sa posúdia v súlade s postupom stanoveným v článku 221 rokovacieho poriadku; ďalej rozhodol, že takéto informácie sa použijú výlučne na účely vypracovania záverečnej správy osobitného výboru;
               
            
               
                  7.
               
               
                  rozhodol, že osobitný výbor bude zložený z 33 členov;
               
            
               
                  8.
               
               
                  rozhodol, že funkčné obdobie osobitného výboru je 12 mesiacov a že toto funkčné obdobie začne plynúť odo dňa ustanovujúcej schôdze;
               
            
               
                  9.
               
               
                  rozhodol, že osobitný výbor môže predložiť Európskeho parlamentu správu v polovici trvania a že predloží záverečnú správu obsahujúcu faktické zistenia a odporúčania týkajúce sa opatrení a iniciatív, ktoré sa majú prijať bez toho, aby boli dotknuté právomoci stálych výborov v súlade s prílohou VI k rokovaciemu poriadku.
               
            
         (1)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).